text: ❏ শুক্রবার, জুন ১৭, ২০১৬ ☵ ইতিহাস-ঐতিহ্য, জানা-অজানা, স্পট লাইট
  সেই আবহমানকাল থেকে বাঙালি সংস্কৃতির সাথে যে জিনিসগুলো ওতপ্রোতভাবে জড়িয়ে আছে, তার অন্যতম একটি হল শাড়ি। একজন বাঙালি নারীর সাজ তখনই পরিপূর্ণতা পায়, যখন সে শাড়ি পরিধান করে। শাড়ি যেনো একজন নারীর রুপ বহুগুণে বাড়িয়ে দিতে সক্ষম। 'শাড়ি' শব্দটি এসেছে সংস্কৃত 'শাটী' শব্দ থেকে, যার অর্থ 'পরিধেয় বস্ত্র'। কিন্তু আমাদের দেশে শাড়ি শুধুমাত্র একটি পরিধেয় বস্ত্রই নয়, এটি আমাদের শিল্প-সংস্কৃতির ধারক ও আমাদের বাঙালিয়ানার স্বাতন্ত্র্য পরিচায়ক। তাই শাড়ি তৈরিতে এর কারিগররা তাদের সর্বোচ্চ মেধা ও সৃজনশীলতার পরিচয় দিয়ে থাকেন এবং সুঁই-সুতা ও রং দিয়ে শাড়ির প্রতিটি পরতে আঁকেন বাঙালিয়ানার ছাপ। তাতে মিশে থাকে আমাদের সবুজ শ্যামল প্রকৃতির গল্প, মিশে থাকে গ্রাম বাংলার সহজ সরল মানুষদের জীবনযাপনের গল্প। আমাদের দেশের শাড়ির কারুকাজ এতোই চমকপ্রদ ও মনোমুগ্ধকর যে বহু বিখ্যাত কবি-সাহিত্যিক তাঁদের সাহিত্যে এই শাড়ির উল্লেখ করেছেন।
  ১। জামদানি: 'জামদানি' শব্দটি এসেছে ফার্সি ভাষা থেকে। ফার্সি ভাষায় 'জামা' অর্থ 'কাপড়' এবং 'দানা' অর্থ 'বুটি'। অর্থাৎ জামদানি অর্থ হল 'বুটিদার কাপড়'। প্রাচীন মিহি মসলিন কাপড়ের উত্তরাধিকারী হিসেবে জামদানি অত্যন্ত সুপরিচিত। মসলিন কাপড়ের উপর নকশা করলে তা হয়ে যায় জামদানি। জামদানি বলতে সাধারণত শাড়িকে বোঝানো হলেও জামদানি দিয়ে নকশী ওড়না , কুর্তা , পাগড়ি, রুমাল, পর্দা এমনকি শেরওয়ানিও তৈরি করা হয়।
  ৩। কাতান শাড়ি: বেনারসি শাড়িরই আরেকটি ধরণ হল কাতান শাড়ি। দেশবরেণ্য ফ্যাশান ডিজাইনার এমদাদ হকের ভাষ্যমতে, 'জ্যাকার্ড হ্যান্ডলুমে টানা ভরনায় দেওয়া আছে রেশম সুতো আর তাঁতির বুননের সাথে সাথে জমিনে ভেসে উঠছে বেনারসি মোটিফের লতা, ফুল, কলকা ইত্যাদি। এরই নাম কাতান শাড়ি'।